**Feladat-ellátási szerződés**

**(fogorvosi tevékenységre tartós helyettesítés keretében)**

mely létrejött egyrészről **Hortobágy Község Önkormányzata** (4071 Hortobágy, Czinege J. utca 1., képviseli: Jakab Ádám András polgármester, egészségügyi szolgáltató, mint megbízó (a továbbiakban: **Szolgáltató**),

másrészről Galaxy-Dent Egészségügyi Szolgáltató Kft (3525 Miskolc, Madarász Viktor utca 13. 1.lh. 2.em. 1.ajtó, adószáma: 25451513-1-05, Cg.szám: 05-09-028506, képviseli: Farkas Enikő ügyvezető), mint **Megbízott** között.

1. **Szolgáltató** felkéri a **Megbízottat**, hogy a hortobágyi fogorvosi körzet vonatkozásában a fogorvosi teendőket a hatályos jogszabályoknak és a szakmai szabályoknak megfelelően biztosítsa. A betöltetlen fogorvosi szolgálaton a betegellátás tartós helyettesítés keretében történik Dr. Hassanzadeh Mohhamad (nyt.sz:88769) és Dr. Sepidnameh Simin (nyt.sz:91034) közreműködésével (**Közreműködő**), a mellékletben foglalt rendelési időben.
2. **Közreműködő** kötelezettséget vállal arra, hogy az 1./ pont szerinti megbízást személyesen teljesíti, kivéve akadályoztatásának jogszabályban meghatározott esetei miatt szükségessé váló helyettesítésekor. **Közreműködő** helyettesítését csak olyan orvos láthatja el, aki a fogorvosi feladatkörre előírt személyi feltételeknek megfelel. A helyettes fogorvos személyéről és díjazásáról a **Megbízott** gondoskodik.

***3.)*** **Szolgáltató** a jelen szerződés tartamára a **Megbízott** rendelkezésére bocsátja a **4071 Hortobágy, József A. utca 1.** szám alatt található fogorvosi rendelőt és a hozzátartozó az egészségügyi célokat szolgáló közös helyiségek használati lehetőségét, a fogorvosi feladatok ellátásához szükséges előírt teljes felszereléssel és berendezéssel együtt. **Megbízott** vállalja továbbá, hogy a szerződés fennállásának időtartama alatt a fogorvosi működésre vonatkozó jogszabályban előírt felszereléseket biztosítja.

***4.)*** **Megbízott Szolgáltatótól** a 3.) pontban foglaltakat leltár szerint, térítésmentes használatba veszi át és köteles az általa átvett vagyontárgyakat kellő gondossággal használni, állagukat megőrizni. **Megbízott** az általa átvett vagyontárgyak állagának megóvásáért felel, kivéve a rendeltetésszerű használatból származó természetes elhasználódás következtében jelentkező állagromlást vagy megsemmisülést.

***5.)*** **Megbízott** a helyettesítést ellátó orvos részére kiadott MOK igazolást a helyettesítés bejelentésekor bemutatja **Szolgáltatónak.** **Megbízott** tudomásul veszi, hogy a megbízás személyes ellátásának illetve a szabálytalan helyettesítése esetén a működtetési jogra vonatkozó engedélyét vissza kell vonni. [18/2000. (11. 25.) Korm. rendelet 8. § (l) bek. d) pont].

***6.)* Közreműködő** kijelenti, hogy szerepel az orvosok működési nyilvántartásában, orvosi szakirányú szakképesítéssel rendelkezik, illetve érvényes felelősségbiztosítással rendelkezik.

***7.)*** A **Megbízott** a Nemzeti Egészségbiztosítási Alapkezelő (a továbbiakban: NEAK) által a fogorvosi körzet működésére folyósított teljes összeget közvetlenül kapja meg azon időponttól, amikor a **Megbízottnak** az NEAK-kal kötött finanszírozási szerződése életbe lép.

***8.)*** **Megbízott** köteles saját maga helyettesítéséről – a képesítési előírásoknak megfelelően – saját költségére gondoskodni. **Megbízott** akadályoztatása esetén (betegség, egyéb elháríthatatlan ok) köteles a **Szolgáltatót** haladéktalanul értesíteni. Megbízott továbbá köteles egyeztetni azokat az előrelátható eseményeket (továbbképzés, tanfolyam stb.) a **Szolgáltatóval**, melyek a fogorvosi feladatok ellátását érintik.

***9.)*** **Megbízott** tudomásul veszi, hogy köteles haladéktalanul írásban tájékoztatni a **Szolgáltatót**, ha a fogorvosi szolgálat ellátása bármilyen okból veszélybe kerül.

***10.)*** A **Szolgáltató** szerződéses viszonyban állveszélyes hulladékot ártalmatlanításra átvevő vállalkozással, és erre tekintettel vállalja a rendelés során keletkezett veszélyes hulladék elszállíttatását.

***11.)*** E megállapodást a **Szolgáltató** indoklással felmondhatja, ha

a) a **Megbízott** jelen megállapodásban vállalt kötelezettségeit írásbeli felszólítás ellenére sem teljesíti, vagy megszegi a jogszabályban foglalt működésére vonatkozó előírásokat,

b) a **Megbízott** önálló egészségügyi tevékenység végzésére való jogosultságát bármely okból elveszti.

***12.)*** Azonnali hatállyal szűnik meg a szerződés, amennyiben a **Megbízott** irányában az NEAK a finanszírozási szerződést felmondja.

***13.)*** Felbontható a megállapodás a szerződő felek közös megegyezése alapján, továbbá bármelyik fél részéről írásbeli közléssel hat hónapos határidővel. A szerződés megszűnése esetén a felek az egymásnak okozott kárt kötelesek megtéríteni. Körzetmódosítás miatt bekövetkezett, a fogorvost ért kár esetén az önkormányzatok kártalanítási kötelezettséggel tartoznak a fogorvos felé.

***14.)*** Szerződő felek kölcsönösen kijelentik, hogy amennyiben jelen szerződés után szabályozott bármely kérdés utóbb jogszabály-változtatás folytán, annak módosítása nélkül jogszabállyal ellentétessé válna, vagy azzal kapcsolatban kiegészítésre szorul, kölcsönösen kezdeményezik a szerződés módosítását, annak megtörténtéig a szerződés a hatályos rendelkezésekkel együtt érvényes.

***15.)*** Jelen szerződésben nem szabályozott kérdésekben a Ptk. megbízási szerződésre vonatkozó szabályai, továbbá az önálló orvosi tevékenységről szóló 2000. évi II. törvény, a háziorvosi működtetési jog megszerzéséről és visszavonásáról, valamint a háziorvosi tevékenységhez szükséges ingó, ingatlan vagyon és működtetési jog megszerzésének hitelfeltételeiről szóló 18/2000. (II. 25.) Korm. rendelet, és a háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet rendelkezései az irányadók. Jogvita esetén szerződő felek kikötik az Egri Járási Bíróság kizárólagos illetékességét.

***16.)*** Ez a megállapodás mindkét fél aláírásakor hatályba lép.

***17.)*** Jelen szerződést szerződő felek közös elolvasás és értelmezés után – mint akaratukkal mindenben megegyezőt – jóváhagyólag írták alá.

Hortobágy, 2024. október ..

|  |  |  |  |  |  |  |
| --- | --- | --- | --- | --- | --- | --- |
|  **Jakab Ádám András Farkas Enikő** **polgármester ügyvezető** **Galaxy-Dent Kft.** **Megbízó Megbízott**

|  |  |
| --- | --- |
|  |  |
|  |  |

Megállapodás melléklete:Hortobágy fogorvosi körzet rendelési időbeosztásaCsütörtök: 8:00-19:00 óráig  |  |  |
|  |  |  |
|  |  |  |
|  |  |